AFRIKAANSE OPSOMMING: Hierdie werk behels die ontwikkeling, en analise van werksverrigting, van ’n menslike stapdetekor gebaseer op radar-mikrodoppleranalise. Die stelsel bestaan uit ’n teikenvolger en -klassifiseerder. Die mikrodoppler-kenmerke van ’n teiken word met behulp van die korttyd-Fourier-transform onttrek, en verskaf hoe-resolusie-kenmerke met die radar wat vir die implementering gebruik word. ’n Kenmerkontrekkingstelsel is ontwikkel om ses kenmerke vanuit die spektrogram te onttrek, en ’n kunsmatige neurale netwerk word as klassifiseerder gebruik. Die stelsel is met ’n X-band radar op werklike menslike beweging getoets, terwyl vrywilligers ses aktiwiteite uitgevoer het: loop, loop (hand in die sakke), marsjeer, hardloop, loop met ’n wapen, loop met arms wat swaai. Die multiklas-klassifiseerder is ontwerp om tussen hierdie aktiwiteite te onderskei. ’n Hoe klassifiseringsakkuraatheid van 96% word gedemonstreer.